Добрите стелки, за да са безопасни трябва да отговарят на следните изисквания:
Независимо какъв вид стелки ще изберете, то те трябва да се фиксират здраво за пода на автомобила и да не се забират и хлъзгат при движение.
Това е особено важно за стелката на шофьора, защото едно хлъзгане може да му попречи при натискането на педалите, а една набрана стелка си е проблем.
Преместващите се стелки не могат да защитят пода на автомобила от намокряне и замърсяване.
Затова обърнете внимание на начина на закрепване на стелките и наличието на необходимите крепежи за стелки
Повърхността на стелките трябва да изключва всяко подхлъзване на крака по тях. Това е важно за водача на автомобила, за да се избегнат инциденти.
Стелките трябва да са изработени от екологично чисти материали.
Те се намират постоянно в купето и наличието на вредни изпарения и прахови частици не е желателно, защото застрашават здравето на пътуващите в автомобила.